DS «Kronprinsesse Märtha» var bygd som et kombinert laste- og passasjerskip (kystruteskip). Ved levering var skipets tonnasje 898 bruttoregistertonn og 517 nettoregistertonn. Etter ombygging i 1948 var tonnasjen 904 bruttoregistertonn og 489 nettoregistertonn. Etter ombyggingen i 1956 var tonnasjen 996 bruttoregistertonn og 597 nettoregistertonn. Lasterommene lå forut, og lasting og lossing foregikk med 2 kranbommer. Hovedmaskinen var en Lentz firesylindret dobbel compund dampmaskin bygd ved i Danzig. Oppgitt ytelse var 900 ihk (indikerte hestekrefter) og 145 nhk (nominelle hestekrefter), noe som ga en toppfart på 13 knop. I 1948 ble hun ombygd til motorskip, og fikk installert en 16 -sylindret General Motors 2-takts dieselmotor med oppgitt ytelse 1 200 hestekrefter (bhk).